उन्होंने कहा कि रुपे प्लेटफार्म पर काम करने वाला आईआरसीटीसी एसबीआई सहब्रांडेड कार्ड रेलवे द्वारा की गई कई मेक इन इंडिया गतिविधियों में से एक है। ग्राहकों को लेनदेन का एक सुरक्षित माहौल प्रदान करने के उद्देश्य से आज जारी किया गया नया रुपे क्रेडिट कार्ड नियर फील्ड कम्युनिकेशन (एनएफसी) तकनीक से लैस है। इससे इसके उपयोगकर्ता पीओएस मशीनों पर कार्ड को टैप कर अपने लेनदेन की प्रक्रिया में तेजी ला सकते हैं इसमें कार्ड को स्वाइप करने की जरूरत नहीं पड़ेगी।